ধুবুলিয়ায় চার বছরের শিশুকে আছড়ে খুন করে নদীতে ভাসাল বাবা

নদিয়া: ধুবুলিয়ায় (Dhubulia Nadia) চার বছরের শিশু কন্যাকে হত্যা করার অভিযোগ বাবার বিরুদ্ধে। নদিয়ার ধুবুলিয়া থানার (Dhubulia Police Station) মায়াকুল এলাকার ঘটনা। অভিযুক্ত বুদ্ধদেব ঘোষ ওরফে বুদু ঘোষকে ইতিমধ্যেই গ্রেফতার করেছে পুলিশ। ঘটনায় অভিযুক্ত বাবাকে সাত দিনের পুলিশ হেফাজত চেয়ে আদালতে পাঠালো ধুবুলিয়া থানার পুলিশ।

নদিয়ার ধুবুলিয়া। স্থানীয় সূত্রে জানা গিয়েছে, ধুবুলিয়া থানার মায়াকোল এলাকার বাসিন্দা বুদ্ধদেব ঘোষের স্ত্রীর বিবাহ বহির্ভূত সম্পর্ক ছিল, এই সন্দেহ ছিল। সেই কারণে প্রায়ই স্বামী স্ত্রীর মধ্যে অশান্তি হত। মদ্যপ অবস্থায় গৃহবধূকে বারবার নির্যাতন করত। শুক্রবার মদ খেয়ে বেসামাল হয়ে অত্যাচার করে স্ত্রীর উপর। তখনই মেয়েকে নিয়ে বাপের বাড়ি যাওয়ার জন্য উদ্ভত হয় শিশু কন্যার মা। তার কোল থেকে ছোট্ট শিশুটিকে কেড়ে নিয়ে বাড়ি থেকে বেরিয়ে যায় অভিযুক্ত। বুদ্ধদেব ঘোষ সন্ধ্যায় বাড়ি ফিরে এসে স্ত্রীকে দেখতে না পেয়ে মেয়েকে জিজ্ঞেস করে জানতে পারেন স্ত্রী বাপের বাড়ি গিয়েছে। এরপরই অভিযুক্ত তার মেয়েকে ঘুরতে নিয়ে যাওয়ার নাম করে বাড়ি থেকে বের হয়। অভিযোগ, এরপর বুদু ঘোষ প্রথমে রাস্তায় মেয়েকে আছাড় মারেন। এরপর জলঙ্গি নদীর ব্রিজ থেকে সরাসরি জলে ফেলে দেন। স্থানীয়রা ধুবুলিয়া থানায় গিয়ে পুলিশকে পুরো বিষয়টি জানায়। পুলিশ গ্রেফতার করে অভিযুক্তকে।

আরও পড়ুন: ফুটবল কিংবদন্তী পিকে বন্দ্যোপাধ্যায়ের বাড়িতে পরিচারক খুন

মায়ের কোল থেকে ছিনিয়ে নিয়ে গিয়ে হত্যা করা হয়েছে ধুবুলিয়ার চার বছরের শিশু কন্যাকে। বিস্ফোরক অভিযোগ করলেন মৃত শিশু কন্যার মা। ঘটনায় স্বামীর ফাঁসির দাবিও তুলেছেন তিনি। অভিযুক্ত বাবা বুদ্ধদেব ঘোষকে গ্রেফতার করল ধুবুলিয়া থানার পুলিশ। পুলিশ সূত্রে খবর,শুক্রবার অভিযুক্তকে আটক করে জিজ্ঞাসাবাদ করা হয়েছে। পুলিশি জেরায় সে তার সমস্ত দোষ স্বীকার করেছে। তারপরেই অভিযুক্ত বুদ্ধদেব ঘোষকে গ্রেফতার করা হয়েছে। শনিবার অভিযুক্ত বাবা বুদ্ধদেব ঘোষকে সাত দিনের পুলিশ হেফাজত চেয়ে কৃষ্ণনগর আদালতে পাঠায় ধুবুলিয়া থানার পুলিশ।

অন্য খবর দেখুন